ബിഗ് ബോസിലെ മൈന്ഡ് റീഡര്, ഇത് കാലം കാത്തുവച്ചത് കിടിലം ഫിറോസ് പറയുന്നു കഴിഞ്ഞ ദിവസമാണ് മലയാളം ബിഗ് ബോസ് സീസണ് മൂന്നിന്റെ ഗ്രാന്റ് ഫിനാലെ നടന്നത്. പ്രേക്ഷക പിന്തുണയോടെ മണിക്കുട്ടന്, സായ് വിഷ്ണു, ഡിംപല് ഭാല് എന്നിവര് ഒന്നും രണ്ടും മൂന്നും സ്ഥാനങ്ങള് നേടി. ഈ സീസണില ശക്തമായ മത്സരാര്ത്ഥികളില് ഒരാളായിരുന്നു കിടിലം ഫിറോസ്. ഫൈനല് ഫൈവില് എത്തുമെന്ന് പ്രേക്ഷകര് ഒരേ പോലെ പറഞ്ഞ മത്സരാര്ത്ഥിയും ഫിറോസ് തന്നെയാണ്. എന്നാല് മത്സരത്തില് ആറാം സ്ഥാനം കൊണ്ട് തൃപ്തിപ്പെടേണ്ടി വരികയായിരുന്നു ഫിറോസിന്. ഗ്രാന്ഡ് ഫിനലെയ്ക്ക് പിന്നാലെ ഫിറോസ് പങ്കുവച്ച കുറിപ്പാണ് ഇപ്പോള് ശ്രദ്ധനേടുന്നത്. മൈന്ഡ് റീഡര് ഓഫ് സീസണ് എന്ന അവാര്ഡാണ് ഫിറോസിന് ലഭിച്ചത്. ഒരു അനാഥാലയമെന്ന സ്വപ്നം സഫലീകരിക്കാന് വേണ്ടിയായിരുന്നു ബിഗ് ബോസിലേക്കുള്ള തന്റെ യാത്ര എന്നും ഇതിനകം തന്നെ ആ സ്വപ്നം സഫലമായെന്നും ഫിറോസ് പറയുന്നു. തനിക്ക് വോട്ട് നല്കിയവര്ക്കും പിന്തുണച്ചവര്ക്കും ഫാന്സ് ഗ്രൂപ്പുകള്ക്കും ഫിറോസ് നന്ദി പറയുന്നു. കിടിലം ഫിറോസിന്റെ വാക്കുകള് Mind Reader of the Season ഇതായിരുന്നു കാലം കാത്തുവച്ചിരുന്നത്. 95 ദിനരാത്രങ്ങളില് അകത്തും പുറത്തും കടന്നുപോയ മാനസിക അവസ്ഥ ഒരുപക്ഷേ അവിടെ ഒപ്പം ഉണ്ടായിരുന്നവര്ക്കേ മനസിലാകുള്ളൂ .വീഴാന് തുടങ്ങിയിടത്തൊക്കെ വീഴാതെ താങ്ങിയ ഒപ്പം മത്സരിച്ച 18 പേര്ക്കും നന്ദി പറയുന്നു. ഞാന് വീടിനുള്ളിലായിരുന്നപ്പോള് ഉണ്ടായ സംഭവവികാസങ്ങളില് തളര്ന്നുപോയ എന്റെ കുടുംബത്തെ ചേര്ത്തുപിടിച്ചു ഒപ്പം നിന്ന ഒരു വലിയ സമൂഹമുണ്ട് .അവര്ക്ക് നന്ദി പറയുന്നു. 78ലക്ഷത്തി99നായിരത്തി200 വോട്ടുകള് എനിക്ക് വേണ്ടി ചെയ്ത പ്രേക്ഷക സമൂഹത്തിനു നന്ദി അറിയിക്കുന്നു. ട്രോളുകളിലൂടെ എന്നെ ജനശ്രദ്ധയിലെത്തിച്ചവര്ക്കും, യൂട്യൂബ് ,ഓണ്ലൈന് മീഡിയകളിലൂടെ ചേര്ത്തുപിടിച്ചും ,തള്ളിപ്പറഞ്ഞും ,വിമര്ശിച്ചും ,പ്രോത്സാഹിപ്പിച്ചും ഒപ്പം നിന്നും ,മാറിനിന്നും ചര്ച്ചാ വിഷയമാക്കിയ എല്ലാ സോഷ്യല് മീഡിയ സുഹൃത്തുക്കള്ക്കും എന്റെ 6ആം സ്ഥാനം അവകാശപ്പെട്ടതാണ്. നിങ്ങളോടും ഒരുപാടിഷ്ടം. മറ്റു മത്സരാര്ഥികളുടെ ആര്മികള് വളരെയേറെ ചര്ച്ച ചെയ്തിരുന്നു എന്നെപ്പറ്റി .അതൊരുപാട് മുന്നോട്ട്പോക്കിനു സഹായിച്ചു .അവര്ക്കും ഒരുപാടിഷ്ടം നേരുന്നു.സോഷ്യല് മീഡിയയില് ഇല്ലാത്ത ,കമന്റുകള് നേരിട്ടറിയിച്ച വലിയൊരു ശതമാനം പ്രേക്ഷകരുണ്ട് .അവര്ക്കും നന്ദി. ജന്മം തന്നവര്ക്കും ജന്മത്തില് ഒപ്പമുള്ളവര്ക്കും എന്റെ കുഞ്ഞു ലോകത്തിനും നന്ദി.കമന്റുകളിലൂടെ തിരുത്തിയും, ഇഷ്ടത്തോടെ വിമര്ശിച്ചും വെറുപ്പോടെ പരാമര്ശിച്ചും കഴിഞ്ഞ ഏഴുമാസങ്ങള് സജീവമായി ഈ സോഷ്യല് ഇടങ്ങളില് ഉണ്ടായിരുന്നവര്ക്കും നന്ദി. ആരെയെങ്കിലും എന്റെ ഏതെങ്കിലും വാക്കോ പ്രവൃത്തിയോ വേദനിപ്പിച്ചിട്ടുണ്ടെങ്കില് ക്ഷമ ചോദിക്കുന്നു. ഔദ്യോഗിക വിജയിയായ മണിക്കുട്ടന് ആശംസകള്. ഒരുപാട് നല്ലതുണ്ടാകട്ടെ. ഫൈനല് റണ്ണര് ups മത്സരാര്ത്ഥികള്ക്ക് ജീവിതത്തില് ഒരുപാട് ഉയരങ്ങള് കീഴടക്കാനാകട്ടെ. മറ്റെല്ലാ മത്സരാര്ത്ഥികള്ക്കും ഒരുപാട് അവസരങ്ങള് തേടിവരട്ടെ. എന്നെ ഇന്നുകാണുന്ന ഞാനാക്കിയ 92.7 BIG FM Malayalam Asianet The Endamol global limited Mohanlal എന്നിവര്ക്കും ഒരുപാട് നന്ദി. ഇനി എന്റെ അത്രമേല് പ്രിയപ്പെട്ട സുഹൃത്തുക്കളായ KF ആര്മിയോട് : നിങ്ങള് മുത്തുകളാണ് .പത്തരമാറ്റ് തനിത്തങ്കങ്ങള്. എന്നും ഞാനൊപ്പമുണ്ടാകും. പോയത് ഒരു അനാഥാലയം എന്ന സ്വപ്നത്തിനാണ്. ഇന്ന് അത് സംഭവിക്കുന്നു എന്ന് ലാലേട്ടനെ സാക്ഷിയാക്കി ജനലക്ഷങ്ങളോട് പ്രഖ്യാപിക്കാനാവുക എന്നതിനേക്കാള് വലിയ വിജയമെന്താണ് നമുക്ക് ? വരും ദിവസങ്ങളില് അത് യാഥാര്ഥ്യമാകുകയാണ്. വയനാട്ടില് sunil Payikkad എന്ന വലിയ മനുഷ്യന്റെ കടപ്പാടില് അവിടെ നമ്മളോരുമിച്ചൊരു മേല്ക്കൂര പണിയും. നിങ്ങളൊക്കെ ഒപ്പമുണ്ടാകുകയും ചെയ്യും. അപ്പൊ ഷോ കഴിഞ്ഞു പ്രകാശം പരക്കട്ടെ. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Aug 2, 2021, 4:55 PM IST kidilam firoz കിടിലം ഫിറോസ് bigboss ബിഗ് ബോസ് മോഹന്ലാല് mohanlal